Domagoj Vida obožava skupljati dresove. Počeo je s tim hobijem prije nekoliko godina i u međuvremenu nagomilao zavidnu kolekciju. Ali postoji i pravilo, dresove uzima isključivo ako je igrao protiv te momčadi.

- Ima u kolekciji velikih faca. Primjerice, s Iniestom sam zamijenio dres na EP-u 2016. u Bordeauxu. Ali nije mi fora naručivati dresove, da kažem Luki Modriću da mi donese od Cristiana Ronalda. Zato nemam Portugalčev dres, a nemam ni od bilo kojeg od Francuza iz finala Svjetskog prvenstva. Nisam se htio mijenjati, to je dres s kojim sam igrao finale i njega ne dam nikome - kazao je u razgovoru za 24sata i otkrio jednu zgodnu tajnu:

- Messi nam je preko Rakitića tijekom Svjetskog prvenstva poslao 30 dresova s potpisom. Cijeloj našoj reprezentaciji. Svidjelo mu se kako smo srčani, kako se borimo. Smatrao je da smo igrali najbolji nogomet na SP-u - naglasio je hrvatski reprezentativac i dodao da je Messi bio silno zahvalan što je Hrvatska pobijedila Island i tako pomogla Argentini da se plasira dalje.

Cijeli intervju s Domagojem Vidom možete pročitati na 24sata.